Beszámoló a III. Országos Diákszínházi Fesztiválról

Az online regionális diákszínjátszó válogató szakmai zsűrijeinek döntése alapján 12 előadás kapott meghívást a III. Országos Diákszínházi Fesztiválra.

Az idei fesztiválunkon fontos szempont volt, hogy a pandémiás időszak után minél intenzívebb, sokszínűbb találkozási élményt kínáljunk fel a részvevőknek. Ennek érdekében tréningeket, esti kulturális programokat is beiktattunk a műsorba, amelyekre a korábbi fesztiválok során kisebb hangsúly esett. A fesztiválozók részt vehettek többek között Kollár-Klemencz László és Grecsó Krisztián, Vecsei H. Miklós és Beck Zoltán koncertjén, majd az azt követő közönségtalálkozókon is.

Az előadások mellett Gera Anita és Pallagi Ákos tartott szakmai tréninget a részvevőknek. A tréningek során a diákszínjátszók mozgásos, illetve zenei feladatokat kapva fejleszthették jártasságukat ezeken a területeken.

A szakmai zsűri feladatait Csáki Judit, Naszlady Éva és Körömi Gábor látták el, akik nem csak színházi, hanem pedagógiai észrevételeiket is megosztották a résztvevőkkel.

Reményeink szerint a fesztivál résztvevői jól szervezett, szakmai útmutatást is nyújtó, jó hangulatú napokat töltöttek el velünk Gyomaendrődön a III. Országos Diákszínházi Fesztiválon.

A fesztiválon a következő csoportok vettek részt:

**Fókusz Diákszínpad – Karantéma**

csoportvezető: Kuklis Katalin

**Tánc-Lánc Színkör - Akinek meg kell halnia (Passió)**

csoportvezető: Demarcsek Zsuzsa, Demarcsek Dániel

**Zrínyi Ilona Gimnázium/KIMI - Tíz betű**

csoportvezető: Lukács Ákos

**Óbudai Waldorf Gimnázium - Bozsó Alma: Audrey Hepburn**

csoportvezető: Hegedűs Ágnes

**Major színjátszó - Fél nóta**

csoportvezető: Farkas Atilla

**Lovassy Színpad - A kanapénk Vojnyicevkában**

csoportvezető: Fürj Katalin

**Maradok/Nemes Nagy Ágnes Szakgimnázium/KIMI - Peer Krisztián/Csoport: Szorongás**

csoportvezető: Bori Viktor

**Reményik Suliszínház - Kalapos Éva: Massza**

csoportvezető: Németh Gyöngyi

**Szentes, HMG 11.D - Keresztesi József: A kisgömböc meséje**

csoportvezető: Békési Eszter

**PHWI - Student Mix - Béres Péter: Életet halálra**

csoportvezető: Kiss Péter

**Színjátszó-SOKK – Megalázottak**

csoportvezető: Nagyidai Gergely

**IMSZ - Mersz vagy mersz, avagy önszántából mindenki mer**

csoportvezető: Almássy Bettina